پێویستم بە یارمەتی ئێوەیە!
بڵاوکراوەتەوە
2012/08/07
دۆخی بوچوون
کراوەیە ( ۔6۔ )
بەڕیزان دڵخۆش بووم بە بینیی بابەتەکان و کارکانتان بە گشتی...بەس زۆر دڵگرانیشم لەوەی کە من هەمێشە ویستومە ئاوا وەک ئێوە کارابم، بەڵام نەمتوانیوە! من لە کوردستان ئەژیم! لە کۆتایی 90 کاندا دەستم کرد بە خوێندنی زانسی کۆمپیوتەر لە دەرەوەی کوردستان وە پێش 8 ساڵ تەواوم کرد زۆر بە سەرکەوتوی. گەڕامەوە بە مانای ووشە بۆ خزمەتکردنی وڵات بەڵام من لە ئاستی خۆم رازی نیم!
لە دەزگایەکی حکومی کاردەکەم ئەوا حەوت ساڵ زیاترە دەتوانم بڵێم هەرچی کاری کۆمپیوتەری دەزگاکەیە خۆم دەیکەم یان خۆم کەسانێکم فێر کردوە بیکەن! بەڵام خولی ووۆرد و ئێکسل و پرنت کردنی پەڕەکان و کێشانی چارتی کارگێڕی دەزگاکە ئەوەنیە کە من پێش 8 ساڵ بڕوانامەی ئەکادیمیم تیا هێنا!! دەبوایە من ئێستا بەلایەنی کەمەوە بەرنامەیەکی خۆمم هەبوایە.
توانای فەربونم هەیە و لەکاتی خوێندنمدا هیچ کێشەیەکم نەبووە لەگەڵ وانە پراکتیکیەکانمدا و پرۆژەی کۆتایم بە ++C نوسیوە! html, php بەشێوەیەکی سەرەتایی دەزانم بەڵام بەداخەوە هیچ بەهرەیەکی دیزاین کردنم نیە! زۆر ئارەزوی ئەوە دەکەم کە بەرنامەیەک بۆ فێرکردنی مناڵان بە کوردی دابنێم بەڵام هیچ بیرۆکەیەکی جوانم بۆ نایەت! بە کورتیەکەی زیاتر کەسێکی ماتماتیکیم و دەبێت کێشەکەم بخرێتە بەر دەست و من جارەی بکەم! دواین هەوڵم ئەوەبوو پاش ئەوەی 3 ڕۆژ خۆم بە پی ئەیچ پی یەوە خەریک کرد، فۆرمێکم دروست کرد بۆ ئەژمار کردنی کاتی لەدایک بونی مناڵێک کە هێشتا لە سکی دایکیدایە، و زۆر بە ئاسانی دەرچوو بەڵام هەر لهفۆلدەرێکا بەجێ ما و نازانم هەنگاوی دوای ئەوە چی لێبکەم!
هەستەکەم دابڕاوم لە زانستەکەم بەهۆی نەبونی کات و سەقاڵی ماڵ و خێزان و مناڵ و کەمی بونی بوار بۆ ئافرەت لە کوردستان... بۆ نمونە کوڕ بومایە دەمتوانی هەر لەسەرەتاوا چەن خولێک بکەمەوە و بەبەردەوام بونم خۆشم فێری شتی نوێ دەبوم و کەسانێکی زیاتریشم سودمەند دەکرد! بەڵام نە باوکی مناڵەکەم ڕێگەی ئەوەم پێدەدات و نە کاتیشم ئەوەندە هەیە!
زۆر ئارەزوی ئەوە دەکام کارتان لەگەڵدا بکەم بە هیوای ئەوەی ئێوە بتوانن تۆزێک دەستم بگرن تا منیش بتوانم جێدەستم لەگەڵتاندا دیاربێت! دەتوانین تاقی بکەینەوە بزانین چیم پێدەکرێت؟
مەرج نیە پرۆگرام دانان بێت...وەرگێران بێت، دۆزینەوەی بابەت بێت، هەر کارێکی تر بێت بۆ KurdItGroup من ئامادەم لەگەڵتان بکەم..
پێش وەخت سوپاستان دەکەم
دایکێک